钦定古今图书集成/历象汇编/庶征典/第034卷 > 《天步真原》 > 五星在地平吉凶
## 钦定古今图书集成/历象汇编/庶征典/第034卷 > 《天步真原》 > 五星在地平吉凶

土星为本年主星，天气寒，云冬至尤甚。有非时之雪，
多晦风，水涌，水中盗起，不利舟行，人多冷病，老年之
人苦畜物损伤，多生毒虫，五谷寒伤。

木星为本年主星，年中平吉，谋事易成，人心平善，诸
事与土星相反。

火星为本年主星，天气炎热，火灾多，热风雷电，舟楫
伤损，河干井涸，人多热痛，伤寒血证，百姓变乱，异国
不和，人多强死，讼狱繁，盗贼起，用物五谷五果损伤金星作主星，大概同木星之性，所生人物皆善，以金
星湿性冲和，风气善，水路易行，五谷皆吉。

水星作主星，看同何星相合相冲相方，同善则善，同
恶则恶。水作主星，世上法度风俗多变，天气倏忽多
变，多地震雷电。在地平上，水多河溢；在地平下，水涸
河干，其行速，为人多急性，寇盗兴，海中不安，人多病
干。